You are here: Home » Content » Graad R 'n Leerprogram » Gr. R Module 3 Lewensvaardighede - 04
Hoe dink jy voel die dogtertjie in die eerste blokkie – hartseer, gelukkig, vaak, bang of kwaad? Hoekom sê jy so? Watter dinge laat jou so voel? Wat laat jou gelukkig voel? Watter dinge maak jou kwaad en hoe tree jy op as jy baie kwaad is? Hoe weet jy as Mamma baie kwaad is en hoe laat dit jou voel? Is daar iets waarvoor jy bang is en wat doen jy as jy baie bang is? Hoe weet jy as iemand baie vaak is? Van watter gevoel hou jy die meeste en hoekom? Hoe voel jy teenoor jou boeties en sussies in die gesin? Van wie hou jy die meeste? Hoe voel jy as iemand jou terg of jou goed wegsteek? Hoe hanteer jy dit? Verkies jy om met een maatjie te speel of hou jy daarvan om in ‘n groepie te speel?
Laat sommige kinders emosies dramatiseer en ander moet raai.
Bespreek bogenoemde emosies en die hantering daarvan.
Verbind die gesiggies wat dieselfde emosie toon.
Lewensvaardigheid LU : 3.3
Hoekom kan ons nie die pype sien wat die water na ons huise bring nie? Is lewe sonder water moontlik? Waar kom ysblokkies vandaan? Dink jy ysblokkies sal sink of dryf in ‘n glas water? (Demonstreer)
Hoe kom die water by ons huise?
Waar kom ons water vandaan? Almal het nie krane in die huis nie – waar dink jy kry hulle water? Kan water gevaarlik wees? Gee voorbeelde, bv. mis, kookwater, stoom, oorstromings. Noem diere wat in die water woon. In watter verskillende vorms kom water voor? (Eienskappe van water).
Demonstreer verdamping: sit ‘n piering met water op ‘n warm dag buite neer. Let op hoe die water minder word as gevolg van verdamping deur die son. Demonstreer kondensasie: blaas op ‘n koue dag jou warm asem teen die ruit en let op hoe wasem (fyn druppeltjies) op die ruit vorm; dit kan ook in die winter in die badkamer gesien word wanneer warm water getap word en druppeltjies teen teëls vorm. Gebruik verskillende voorwerpe (spons, wasgoedpennetjie, sleutel) om dryf en sink in ‘n bak water te demonstreer. Demonstreer oplossing: (laat ‘n leerder die eksperiment voor die klas demonstreer). Los ‘n teelepel sout in ‘n koppie water op en ‘n teelepel suiker in ‘n ander koppie water. Gooi die soutwater en suikerwater in afsonderlike plat bakke en laat staan sodat die water kan verdamp. Wat bly in die bakke agter? Gebruik ook meel om te kyk of dit sal oplos.
Kyk na die prentjie en sê hoe water in elke prentjie gebruik word.
Noem nog ander gebruike van water in die kombuis. Wat doen jy alles met water by die huis? Hoekom is dit belangrik dat ons slegs skoon water drink en in ons kos gebruik? Indien die water nie skoon is nie, wat kan ons doen om dit bruikbaar te maak? Wat kan alles op water vervoer word? Op watter maniere word water in sport en ontspanning gebruik?
Waar elders in die natuur kom water voor?
Trek ‘n rooi sirkel om die vissies wat in die prentjies wegkruip.
Lewensvaardigheid LU : 1.1
Kyk na elke prentjie en sê wat verkeerd is en wat in elke prentjie gedoen kan word om watervermorsing te voorkom.
Hoekom is dit nodig om water te bespaar? Wat sal gebeur as ons damme of riviere opdroog? Dink jy dit is nodig om na die reënseisoen (as water volop is) steeds water te bespaar? Waarom dink jy so?
Waar elders kan jy help om water te bespaar of keer dat water vermors word?
Kleur die prentjie in waar daar nie met water gemors word nie.
Lewensvaardigheid LU : 2.1
« Previous module in collection Gr. R Module 3 Gesyferdheid - 06
Next module in collection » Gr. R Module 4 Geletterdheid - 07
This work is licensed by Siyavula Uploaders under a Creative Commons Attribution License (CC-BY 3.0), and is an Open Educational Resource. Last edited by Siyavula Uploaders on Oct 27, 2009 8:18 am -0500. Add to a lens